
Elementi vrednovanja:

USVOJENOST ZNANJA I VJEŠTINA:
   – opisuje matematičke pojmove
   – odabire pogodne i matematički ispravne procedure te ih provodi
   – svoje razmišljanje iznosi cjelovitim i smislenim matematičkim rečenicama
   – provjerava ispravnost matematičkih postupaka i utvrđuje smislenost rezultata
   – upotrebljava i povezuje matematičke koncepte

RJEŠAVANJE PROBLEMA
– prepoznaje relevantne elemente problema 
– uspješno primjenjuje odabranu matematičku metodu pri rješavanju problema
– prelazi između različitih matematičkih prikaza
– ispravno rješava probleme u različitim kontekstima
– provjerava ispravnost matematičkih postupaka i utvrđuje smislenost 
[bookmark: _heading=h.m63h0fms19a5]   rješenja problema
– generalizira rješenje

MATEMATIČKA KOMUNIKACIJA
     – svoje razmišljanje iznosi cjelovitim i smislenim matematičkim rečenicama
     – koristi se odgovarajućim matematičkim jezikom
     – aktivan u nastavnom procesu
     – samostalan i redovit u izvršavanju svojih obaveza
     – doprinosi u radu svoje skupine
     – primjereno se koristi tehnologijom.

Pisano provjeravanje

	Broj bodova u postotcima
	Ocjena

	0 – 39 %
	nedovoljan (1)

	40 – 59 %
	dovoljan (2)

	60 – 74 %
	dobar (3)

	75 – 89 %
	vrlo dobar (4)

	90 – 100 %
	odličan (5)



Negativna ocjena iz ispita znanja (veća nastavna cjelina) ispravlja se pisanom provjerom, a negativna ocjena iz kratke provjere pisanim ili usmenim putem, u dogovoru s učenikom, po mogućnosti, u roku od dva tjedna od provedene provjere. Ako učenik ne ostvari pozitivnu ocjenu na ispravku, u rubriku bilježaka evidentiraju se datum ispravka i ostvareni broj bodova. Učenik ponovno može pristupiti ispravku ispita znanja ili kratke provjere u zadnjem mjesecu nastavne godine, kada može ispraviti ocjene iz najviše dvije nastavne cjeline.
Na zadnjem nastavnom satu matematike zaključuju se ocjene i nema više mogućnosti ispravka ocjene. Zaključna ocjena ne mora odgovarati aritmetičkoj sredini svih ocjena. Za pozitivnu zaključnu ocjenu učenik treba ostvariti pozitivnu razinu postignuća u svim nastavnim cjelinama.  Učitelj može zanemariti lošije ocjene koje je učenik ispravio tijekom nastavne godine prilikom računanja zaključne ocjene. Učitelj pri određivanju zaključne ocjene može uvažiti napredak koji je učenik ostvario tijekom nastavne godine, kao i smanjenje razine postignuća ako učenik tijekom vremena pokaže slabije rezultate. 
Ako učenik nije zadovoljan prijedlogom zaključne ocjene, u dogovoru s učiteljem može pristupiti godišnjem ispitu znanja, u skladu s važećim propisima. Rezultat ispita uzima se u obzir pri utvrđivanju zaključne ocjene.
Učenici kojima nije zaključena pozitivna zaključna ocjena upućuju se na dopunski rad.

